section_heading: Prvi svjetski rat
paragraph_text: Na početku Prvog svjetskog rata 1. pješačka divizija nalazila se u sastavu I. korpusa kojim je zapovijedao Hermann von Francois. Prvi korpus kao i 1. pješačka divizija nalazio se u sastavu 8. armije kojom je zapovijedao Maximilian von Prittwitz, a koja se jedina od svih njemačkih armija nalazila na Istočnom bojištu. Zapovijedajući navedenom divizijom Conta je sudjelovao u uvodnim bitkama na Istočnom bojištu i to u Bitci kod Stallupönena, kao i u Bitci kod Gumbinnena. Conta s 1. pješačkom divizijom sudjeluje i u velikoj njemačkoj pobjedi u Bitci kod Tannenberga, te u Prvoj bitci na Mazurskim jezerima.